title: 2005/521/EF: Rådets afgørelse af 22. november 2004 om undertegnelse af en rammeaftale mellem Det Europæiske Fællesskab og Serbien og Montenegro om de generelle principper for Serbien og Montenegros deltagelse i fællesskabsprogrammer

text:
               22.7.2005

               DA

               Den Europæiske Unions Tidende

               L 192/28

         RÅDETS AFGØRELSE
   af 22. november 2004
   om undertegnelse af en rammeaftale mellem Det Europæiske Fællesskab og Serbien og Montenegro om de generelle principper for Serbien og Montenegros deltagelse i fællesskabsprogrammer
   (2005/521/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, navnlig artikel 13, 71, 80, 95, 127, 137, 149, 150, 151, 152, 153, 157, 166, 175, 280 og 308, sammenholdt med artikel 300, stk. 2, første afsnit, andet punktum,
   under henvisning til forslag fra Kommissionen, og
   ud fra følgende betragtninger:

               (1)(2)

               Kommissionen har på Fællesskabets vegne ført forhandlinger med Serbien og Montenegro om indgåelse af en rammeaftale om de generelle principper for Serbien og Montenegros deltagelse i fællesskabsprogrammer.Aftalen, der blev paraferet den 4. oktober 2004, bør undertegnes under forbehold af dens indgåelse på et senere tidspunkt —

         TRUFFET FØLGENDE AFGØRELSE:
   Eneste artikel
   Under forbehold af en indgåelse på et senere tidspunkt bemyndiges formanden for Rådet til at udpege den person, der på Det Europæiske Fællesskabs vegne har beføjelse til at undertegne rammeaftalen mellem Det Europæiske Fællesskab og Serbien og Montenegro om de generelle principper for Serbien og Montenegros deltagelse i fællesskabsprogrammer.

      Udfærdiget i Bruxelles, den 22. november 2004.

            På Rådets vegne

         B. R. BOT

            Formand

   RAMMEAFTALE
   mellem Det Europæiske Fællesskab og Serbien og Montenegro om de generelle principper for Serbien og Montenegros deltagelse i fællesskabsprogrammer
   DET EUROPÆISKE FÆLLESSKAB, i det følgende benævnt »Fællesskabet«,
   på den ene side, og
   SERBIEN OG MONTENEGRO
   på den anden side,
   begge parter under ét i det følgende benævnt »de kontraherende parter«, ER —
   UD FRA FØLGENDE BETRAGTNINGER:

               (1)

               Det Europæiske Råd i København i december 2002 bekræftede det europæiske perspektiv for landene i det vestlige Balkan som potentielle kandidater og understregede, at det var fast besluttet på at støtte deres bestræbelser på at tilnærme sig Den Europæiske Union.

               (2)

               Det Europæiske Råd i Thessaloniki godkendte i juni 2003, at stabiliserings- og associeringsprocessen fortsat vil udgøre rammen for de vestlige Balkanlandes kurs mod en fremtidig optagelse og gav sin tilslutning til »Thessaloniki-dagsordenen for det vestlige Balkan: På vej mod europæisk integration«, som har til formål at styrke de særlige gode forbindelser mellem EU og det vestlige Balkan ved at trække på erfaringer fra udvidelsen.

               (3)

               På Thessaloniki-dagsordenen opfordres de vestlige Balkanlande til at deltage i Fællesskabets programmer og agenturer i overensstemmelse med de betingelser for at deltage, der blev fastlagt for kandidatlandene, for at gøre de pågældende lande og deres befolkning bekendt med EU’s politikområder og arbejdsmetoder og derved knytte dem yderligere til EU og opmuntre dem til at fortsætte kursen mod integration i Den Europæiske Union.

               (4)

               Serbien og Montenegro har udtrykt ønske om at deltage i en række fællesskabsprogrammer.

               (5)

               De specifikke vilkår og betingelser, herunder finansielle bidrag, for Serbien og Montenegros deltagelse i hvert enkelt program bør fastsættes ved aftale mellem Kommissionen for De Europæiske Fællesskaber og Serbien og Montenegros kompetente myndigheder —

         BLEVET ENIGE OM FØLGENDE:
   Artikel 1
   Serbien og Montenegro kan deltage i følgende fællesskabsprogrammer:

               1)

               Igangværende fællesskabsprogrammer, som er opført i bilaget, og som er åbne for Serbien og Montenegros deltagelse, når denne aftale, i det følgende benævnt »aftalen«, træder i kraft.

               2)

               Fællesskabsprogrammer, som oprettes eller fornys, når aftalen træder i kraft, og som indeholder en bestemmelse, der åbner for Serbien og Montenegros deltagelse.

         Artikel 2
   Serbien og Montenegro bidrager finansielt til Den Europæiske Unions almindelige budget svarende til de specifikke programmer, det deltager i.
   Artikel 3
   Repræsentanter for Serbien og Montenegro kan deltage som observatører og for så vidt angår punkter, der vedrører Serbien og Montenegro, i de forvaltningsudvalg, der er ansvarlige for overvågningen af de programmer, som Serbien og Montenegro bidrager til finansielt.
   Artikel 4
   Projekter og initiativer, der forelægges af deltagere fra Serbien og Montenegro, skal så vidt muligt opfylde samme betingelser, regler og procedurer for de pågældende programmer, som gælder for medlemsstaterne.
   Artikel 5
   De specifikke vilkår og betingelser, navnlig det finansielle bidrag, for Serbien og Montenegros deltagelse i hvert enkelt program fastsættes ved aftale i form af et aftalememorandum mellem Europa-Kommissionen på Fællesskabets vegne og Serbien og Montenegro.
   Såfremt Serbien og Montenegro anmoder om Fællesskabets bistand til tredjelande i henhold til Rådets forordning (EF) nr. 2666/2000 af 5. december 2000, som ændret ved Rådets forordning (EF) nr. 2415/2001 af 10. december 2001 om bistand til Albanien, Bosnien-Hercegovina, Kroatien, Forbundsrepublikken Jugoslavien og Den Tidligere Jugoslaviske Republik Makedonien, eller i henhold til en tilsvarende forordning om Fællesskabets bistand til Serbien og Montenegro, der måtte blive vedtaget på et senere tidspunkt, fastlægges betingelserne for, hvordan Serbien og Montenegro skal anvende Fællesskabets bistand i en finansieringsaftale.
   Artikel 6
   Det fastlægges i aftalememorandummet i overensstemmelse med Fællesskabets finansforordning, at finanskontrol eller revision forestås af Europa-Kommissionen, OLAF og Revisionsretten for De Europæiske Fællesskaber eller efter disses bemyndigelse.
   Der fastlægges nærmere bestemmelser for finanskontrol eller revision, administrative foranstaltninger, sanktioner og inkassering, som giver Kommissionen, OLAF og Revisionsretten samme beføjelser, som de har over for modtagere og kontrahenter, der er etableret i Fællesskabet.
   Artikel 7
   Aftalen gælder i en ubegrænset periode.
   Hver af de kontraherende parter kan opsige aftalen ved skriftlig meddelelse herom til den anden kontraherende part. Denne aftale ophører med at være i kraft seks måneder efter datoen for en sådan meddelelse.
   Artikel 8
   Senest tre år efter datoen for denne aftales ikrafttræden og hvert tredje år derefter kan hver af de kontraherende parter vurdere gennemførelsen af denne aftale på grundlag af Serbien og Montenegros reelle deltagelse i et eller flere fællesskabsprogrammer.
   Artikel 9
   Denne aftale gælder på den ene side for de områder, hvor traktaten om oprettelse af Det Europæiske Fællesskab finder anvendelse, og på de betingelser, der er fastsat i nævnte traktat, og på den anden side for Serbien og Montenegros område.
   Artikel 10
   Denne aftale træder i kraft på dagen for modtagelse af den sidste skriftlige meddelelse gennem de diplomatiske kanaler, som hver af de kontraherende parter benytter til at underrette den anden part om, at proceduren for aftalens ikrafttræden er gennemført.
   Artikel 11
   1.   Aftalen udfærdiges i to eksemplarer på dansk, engelsk, estisk, finsk, fransk, græsk, italiensk, lettisk, litauisk, nederlandsk, polsk, portugisisk, slovakisk, slovensk, spansk, svensk, tjekkisk, tysk, ungarsk og det officielle sprog i Serbien og Montenegro.
   2.   Når Den Europæiske Unions institutioner skal offentliggøre alle officielle akter på maltesisk i Den Europæiske Unions Tidende, udfærdiges aftalen også i to eksemplarer på maltesisk.
   3.   Hver sprogudgave har samme gyldighed.

      Hecho en Bruselas, el veintidós de noviembre del dos mil cuatro.
      V Bruselu dne dvacátého druhého listopadu dva tisíce čtyři.
      Udfærdiget i Bruxelles den toogtyvende november to tusind og fire.
      Geschehen zu Brüssel am zweiundzwanzigsten November zweitausendundvier.
      Kahe tuhande neljanda aasta novembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Νοεμβρίου δύο χιλιάδες τέσσερα.
      Done at Brussels on the twenty-second day of November in the year two thousand and four.
      Fait à Bruxelles, le vingt-deux novembre deux mille quatre.
      Fatto a Bruxelles, addi' ventidue novembre duemilaquattro.
      Briselē, divi tūkstoši ceturtā gada divdesmit otrajā novembrī.
      Priimta du tūkstančiai ketvirtų metų lapkričio dvidešimt antrą dieną Briuselyje.
      Kelt Brüsszelben, a kétezer-negyedik év november havának huszonkettedik napján.
      Magħmul fi Brussel fit-tieni u għoxrin jum ta' Novembru tas-sena elfejn u erbgħa.
      Gedaan te Brussel, de tweeëntwintigste november tweeduizendvier.
      Sporządzono w Brukseli dnia dwudziestego drugiego listopada roku dwutysięcznego czwartego.
      Feito em Bruxelas, em vinte e dois de Novembro de dois mil e quatro.
      V Bruseli dvadsiatehodruhého novembra dvetisícštyri.
      V Bruslju, dvaindvajsetega novembra leta dva tisoč štiri.
      Tehty Brysselissä kahdentenakymmenentenätoisena päivänä marraskuuta vuonna kaksituhattaneljä.
      Som skedde i Bryssel den tjugoandra november tjugohundrafyra.
      Састављено у Бриселу, дана 22.11.2004.

         Por la Comunidad Europea
         Za Evropské společenstvi
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Τια τηυ Ευρωπαϊκή Κοιυότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar
         За Европску заједницу

         За Савет министара Србије и Ирне Горе

   BILAG
   LISTE OVER IGANGVÆRENDE FÆLLESSKABSPROGRAMMER OMHANDLET I ARTIKEL 1

               —

               Bekæmpelse af forskelsbehandling (2001-2006) (1)

               —

               Bekæmpelse af social udstødelse (2002-2006) (2)

               —

               Fællesskabets aktioner til støtte for forbrugerpolitikken (2004-2007) (3)

               —

               EF-handlingsprogram til fremme af organer, der er aktive på europæisk plan på uddannelsesområdet, og støtte til enkeltforanstaltninger på uddannelses- og erhvervsuddannelsesområdet (2004-2006) (4)

               —

               EF-handlingsprogram til fremme af aktivt medborgerskab i Europa (2004-2006) (5)

               —

               Fællesskabets indsats inden for folkesundhed (2003-2008) (6)

               —

               Kultur 2000-programmet (2000-2006) (7)

               —

               Told (2003-2007) (8)

               —

               Daphne II-programmet (2004-2008) (9)

               —

                  eContent Plus (2004-2008) (10)

               —

                  eLearning (2004-2006) (11)

               —

               Erasmus Mundus (2004-2008) (12)

               —

               Fiscalis-programmet (2003-2007) (13)

               —

               Ligestilling mellem mænd og kvinder (2001-2006) (14)

               —

               Hercule-programmet (2004-2006) (15)

               —

               Intelligent Energi — Europa (2003-2006) (16)

               —

               Life (2000-2006) (17)

               —

               Leonardo da Vinci II (2000-2006) (18)

               —

               Marco Polo-programmet (2003-2010) (19)

               —

               Media Plus (20)/Media Uddannelse (21) (2001-2006)

               —

               Safer Internet plus (2005-2008) (22)

               —

               Sjette rammeprogram for forskning og teknologisk udvikling (2002-2006) (23)

               —

               Socrates II (2000-2006) (24)

               —

               Unge (2000-2006) (25)

      (1)  Jf. Rådets afgørelse 2000/750/EF af 27. november 2000 om Fællesskabets handlingsprogram for bekæmpelse af forskelsbehandling (2001-2006) (EFT L 303 af 2.12.2000, s. 23).

      (2)  Jf. Europa-Parlamentets og Rådets afgørelse nr. 50/2002/EF af 7. december 2001 om oprettelse af et EF-handlingsprogram til fremme af medlemsstaternes samarbejde om bekæmpelse af social udstødelse (EFT L 10 af 12.1.2002, s. 1).

      (3)  Jf. Europa-Parlamentets og Rådets afgørelse nr. 20/2004/EF af 8. december 2003 om en generel ramme for finansiering af Fællesskabets aktioner til støtte for forbrugerpolitikken for perioden 2004-2007 (EUT L 5 af 9.1.2004, s. 1).

      (4)  Jf. Europa-Parlamentets og Rådets afgørelse nr. 791/2004/EF af 21. april 2004 om et EF-handlingsprogram til fremme af organer, der er aktive på europæisk plan på uddannelsesområdet, og støtte til enkeltforanstaltninger på uddannelses- og erhvervsuddannelsesområdet (EUT L 138 af 30.4.2004, s. 31).

      (5)  Jf. Rådets afgørelse 2004/100/EF af 26. januar 2004 om et EF-handlingsprogram til fremme af aktivt medborgerskab i Europa (EUT L 30 af 4.2.2004, s. 6).

      (6)  Jf. Europa-Parlamentets og Rådets afgørelse nr. 1786/2002/EF af 23. september 2002 om vedtagelse af et program for Fællesskabets indsats inden for folkesundhed (2003-2008) (EFT L 271 af 9.10.2002, s. 1).

      (7)  Jf. Europa-Parlamentets og Rådets afgørelse nr. 508/2000/EF af 14. februar 2000 om indførelse af Kultur 2000-programmet (EFT L 63 af 10.3.2000, s. 1) og Europa-Parlamentets og Rådets afgørelse nr. 626/2004/EF af 31. marts 2004 om ændring af afgørelse nr. 508/2000/EF om indførelse af Kultur 2000-programmet (EUT L 99 af 3.4.2004, s. 3).

      (8)  Jf. Europa-Parlamentets og Rådets beslutning nr. 253/2003/EF af 11. februar 2003 om vedtagelse af et handlingsprogram for toldvæsenet i EF (Told 2007) (EUT L 36 af 12.2.2003, s. 1).

      (9)  Jf. Europa-Parlamentets og Rådets afgørelse nr. 803/2004/EF af 21. april 2004 om EF-handlingsprogrammet (2004-2008) om forebyggelse og bekæmpelse af vold mod børn, unge og kvinder og om beskyttelse af ofre og risikogrupper (Daphne II-programmet) (EUT L 143 af 30.4.2004, s. 1).

      (10)  Afventer vedtagelse — jf. KOM(2004) 96 — 2004/0025/COD.

      (11)  Jf. Europa-Parlamentets og Rådets afgørelse nr. 2318/2003/EF af 5. december 2003 om vedtagelse af et flerårigt program (2004-2006) for effektiv integrering af informations- og kommunikationsteknologi (ikt) i uddannelses- og erhvervsuddannelsessystemerne i Europa (eLearning-programmet) (EUT L 345 af 31.12.2003, s. 9).

      (12)  Jf. Europa-Parlamentets og Rådets afgørelse nr. 2317/2003/EF af 5. december 2003 om etablering af et program, der skal øge kvaliteten af de videregående uddannelser og fremme den mellemfolkelige forståelse gennem samarbejde med tredjelande (Erasmus Mundus) (2004-2008) (EUT L 345 af 31.12.2003, s. 1).

      (13)  Jf. Europa-Parlamentets og Rådets beslutning nr. 2235/2002/EF af 3. december 2002 om et fællesskabsprogram til forbedring af beskatningssystemernes virkemåde i det indre marked (Fiscalis-programmet 2003-2007) (EFT L 341 af 17.12.2002, s. 1).

      (14)  Jf. Rådets beslutning 2001/51/EF af 20. december 2000 om et EF-handlingsprogram vedrørende fællesskabsstrategien for ligestilling mellem mænd og kvinder (2001-2005) (EFT L 17 af 19.1.2001, s. 22).

      (15)  Jf. Europa-Parlamentets og Rådets afgørelse nr. 804/2004/EF af 21. april 2004 om et EU-handlingsprogram til fremme af aktioner til beskyttelse af Fællesskabets finansielle interesser (Hercule-programmet) (EUT L 143 af 30.4.2004, s. 9).

      (16)  Jf. Europa-Parlamentets og Rådets beslutning nr. 1230/2003/EF af 26. juni 2003 om et flerårigt program for tiltag på energiområdet: »Intelligent Energi — Europa« (2003-2006) (EUT L 176 af 15.7.2003, s. 29).

      (17)  Jf. Europa-Parlamentets og Rådets forordning (EF) nr. 1655/2000 af 17. juli 2000 om det finansielle instrument for miljøet (Life) (EFT L 192 af 28.7.2000, s. 1), som ændret ved forordning (EF) nr. 1682/2004 (EUT L 308 af 5.10.2004, s. 1).

      (18)  Jf. Rådets afgørelse 1999/382/EF af 26. april 1999 om iværksættelse af anden fase af Fællesskabets handlingsprogram for erhvervsuddannelse »Leonardo da Vinci« (EFT L 146 af 11.6.1999, s. 33).

      (19)  Jf. Europa-Parlamentets og Rådets forordning (EF) nr. 1382/2003 af 22. juli 2003 om EF-tilskud til forbedring af godstransportsystemets miljøpræstationer (»Marco Polo-programmet«) (EUT L 196 af 2.8.2003, s. 1).

      (20)  Jf. berigtigelse til Rådets afgørelse 2000/821/EF af 20. december 2000 om iværksættelse af et program til fremme af udvikling, distribution og markedsføring af europæiske audiovisuelle produktioner (Media Plus Udvikling, distribution og markedsføring) (2001-2005) (EFT L 336 af 30.12.2000, s. 82) (EFT L 13 af 17.1.2001, s. 34), som ændret ved Europa-Parlamentets og Rådets afgørelse nr. 846/2004/EF (EUT L 157 af 30.4.2004, s. 4).

      (21)  Jf. Europa-Parlamentets og Rådets afgørelse nr. 163/2001/EF af 19. januar 2001 om iværksættelse af et uddannelsesprogram for branchefolk inden for den europæiske audiovisuelle programindustri (Media-uddannelse) (2001-2005) (EFT L 26 af 27.1.2001, s. 1), som ændret ved afgørelse nr. 845/2004 (EUT L 157 af 30.4.2004, s. 1).

      (22)  Afventer vedtagelse — jf. KOM(2004) 91 — 2004/0023/COD.

      (23)  Jf. Europa-Parlamentets og Rådets afgørelse nr. 1513/2002/EF af 27. juni 2002 om Det Europæiske Fællesskabs sjette rammeprogram for forskning, teknologisk udvikling og demonstration som bidrag til realiseringen af det europæiske forskningsrum og til innovation (2002-2006) (EFT L 232 af 29.8.2002, s. 1).

      (24)  Jf. Europa-Parlamentets og Rådets afgørelse nr. 253/2000/EF af 24. januar 2000 om iværksættelse af anden fase af Fællesskabets handlingsprogram for almen uddannelse Socrates (EFT L 28 af 3.2.2000, s. 1).

      (25)  Jf. Europa-Parlamentets og Rådets afgørelse nr. 1031/2000/EF af 13. april 2000 om oprettelse af EF-handlingsprogrammet for unge (EFT L 117 af 18.5.2000, s. 1).


title: 2006/408/EF: Rådets afgørelse af  12. juni 2006  om beskikkelse af et tysk medlem af Regionsudvalget

text:
               13.6.2006

               DA

               Den Europæiske Unions Tidende

               L 159/14

      RÅDETS AFGØRELSE

   af 12. juni 2006
   om beskikkelse af et tysk medlem af Regionsudvalget
   (2006/408/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 263,
   under henvisning til indstilling fra Tysklands regering, og
   ud fra følgende betragtninger:

               (1)

               Rådet vedtog den 24. januar 2006 afgørelse 2006/116/EF (1) om beskikkelse af medlemmerne af og suppleanterne til Regionsudvalget for perioden fra den 26. januar 2006 til den 25. januar 2010.

               (2)

               Der er blevet en plads ledig som medlem af Regionsudvalget, efter at Jochen RIEBEL er trådt tilbage —

         TRUFFET FØLGENDE AFGØRELSE:
   Artikel 1
   Volker HOFF, delstaten Hessens minister for forbunds- og Europaanliggender samt repræsentant over for Forbundsstaten, beskikkes som medlem af Regionsudvalget som efterfølger for Jochen RIEBEL for den resterende del af mandatperioden, dvs. indtil den 25. januar 2010.
   Artikel 2
   Denne afgørelse har virkning fra dagen for vedtagelsen.

      Udfærdiget i Luxembourg, den 12. juni 2006.

            På Rådets vegne

         U. PLASSNIK

            Formand

      (1)  EUT L 56 af 25.2.2006, s. 75.


title: 2012/744/EU: Rådets afgørelse truffet efter fælles overenskomst med formanden for Kommissionen af 28. november 2012 om udnævnelse af et nyt medlem af Europa-Kommissionen

text:
               4.12.2012

               DA

               Den Europæiske Unions Tidende

               L 332/21

         RÅDETS AFGØRELSE
   truffet efter fælles overenskomst med formanden for Kommissionen
   af 28. november 2012
   om udnævnelse af et nyt medlem af Europa-Kommissionen
   (2012/744/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 246, stk. 2,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               Den 9. februar 2010 vedtog Det Europæiske Råd afgørelse 2010/80/EU (2) om udnævnelse af Europa-Kommissionen for perioden indtil den 31. oktober 2014.

               (2)

               I skrivelse af 16. oktober 2012 meddelte José Manuel DURÃO BARROSO, formand for Kommissionen, Rådet, at John DALLI er fratrådt som medlem af Kommissionen med øjeblikkelig virkning.

               (3)

               I overensstemmelse med artikel 246, stk. 2, i traktaten om Den Europæiske Unions funktionsmåde, udnævnes for resten af det fratrådte medlems tjenesteperiode et nyt medlem af samme nationalitet.

               (4)

               Et nyt medlem af Kommissionen bør derfor udnævnes —

         VEDTAGET DENNE AFGØRELSE:
   Artikel 1
   Efter fælles overenskomst med José Manuel DURÃO BARROSO, formand for Kommissionen, udnævner Rådet Tonio BORG til medlem af Kommissionen for den resterende del af tjenesteperioden, dvs. indtil den 31. oktober 2014.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 28. november 2012.

            På Rådets vegne

         S. ALETRARIS

            Formand

      (1)  Udtalelse af 21. november 2012 (endnu ikke offentliggjort i EUT).

      (2)  EUT L 38 af 11.2.2010, s. 7.


title: 2012/839/EU: Den Europæiske Centralbanks afgørelse af 19. december 2012 om midlertidige foranstaltninger vedrørende belånbarheden af omsættelige gældsinstrumenter, som er udstedt eller fuldt ud garanteret af Den Hellenske Republik (ECB/2012/32)

text:
               29.12.2012

               DA

               Den Europæiske Unions Tidende

               L 359/74

         DEN EUROPÆISKE CENTRALBANKS AFGØRELSE
   af 19. december 2012
   om midlertidige foranstaltninger vedrørende belånbarheden af omsættelige gældsinstrumenter, som er udstedt eller fuldt ud garanteret af Den Hellenske Republik
   (ECB/2012/32)
   (2012/839/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 127, stk. 2, første led,
   under henvisning til statutten for Det Europæiske System af Centralbanker og Den Europæiske Centralbank, særlig artikel 3.1, første led, artikel 12.1, artikel 18 og artikel 34.1, andet led,
   under henvisning til retningslinje ECB/2011/14 af 20. september 2011 om Eurosystemets pengepolitiske instrumenter og procedurer (1), særlig afsnit 1.6, og afsnit 6.3.1, 6.3.2 og 6.4.2 i bilag I, og
   ud fra følgende betragtninger:

               (1)

               I henhold til artikel 18.1 i statutten for Det Europæiske System af Centralbanker og Den Europæiske Centralbank kan Den Europæiske Centralbank (ECB) og de nationale centralbanker i de medlemsstater, der har euroen som valuta, udføre lånetransaktioner med kreditinstitutter og andre markedsdeltagere, hvor lån ydes mod passende sikkerhed. Kriterierne for belånbarheden af sikkerhed med henblik på Eurosystemets pengepolitiske operationer er fastlagt i bilag I til retningslinje ECB/2011/14.

               (2)

               I henhold til afsnit 1.6 i bilag I til retningslinje ECB/2011/14 kan Styrelsesrådet til enhver tid ændre instrumenterne, betingelserne, kriterierne og procedurerne for gennemførelsen af Eurosystemets pengepolitiske operationer. I henhold til afsnit 6.3.1 i bilag I til retningslinje ECB/2011/14 forbeholder Eurosystemet sig ret til at fastslå, om en udstedelse, udsteder, debitor eller garant opfylder kravene til høje standarder på grundlag af enhver oplysning, som det anser for relevant.

               (3)

               Ved afgørelse ECB/2012/3 af 5. marts 2012 om belånbarheden af omsættelige gældsinstrumenter, som er udstedt eller fuldt ud garanteret af den græske stat, i forbindelse med den græske stats gældsombytningstilbud (2), blev Eurosystemets mindstekrav til grænseværdier for kreditkvaliteten af omsættelige gældsinstrumenter, som er udstedt eller fuldt ud garanteret af Den Hellenske Republik, midlertidigt suspenderet, og disse instrumenter blev erklæret belånbare, så længe den forbedrede sikkerhed, som Den Hellenske Republik har stillet over for de nationale centralbanker, gælder. Da omsættelige gældsinstrumenter, som er udstedt eller fuldt ud garanteret af Den Hellenske Republik, på det tidspunkt ikke var godkendt som sikkerhed, vedtog Styrelsesrådet ved udløbet af den forbedrede sikkerhed afgørelse ECB/2012/14 (3) om ophævelse af afgørelse ECB/2012/3 med virkning fra 25. juli 2012, hvorved disse instrumenter ophørte med at være belånbare.

               (4)

               Styrelsesrådet har nu noteret sig Eurogruppens positive vurdering af den politiske pakke ved den første gennemgang af det andet økonomiske tilpasningsprogram for Grækenland.

               (5)

               Den politiske pakke er efter Styrelsesrådets opfattelse tilstrækkelig til, at omsættelige gældsinstrumenter, som er udstedt eller fuldt ud garanteret af Den Hellenske Republik, er af en kvalitet, der er tilstrækkeligt høj til, at de kan anvendes som belånbar sikkerhed i forbindelse med Eurosystemets pengepolitiske operationer, uanset hvilke eksterne kreditvurderinger de måtte få.

               (6)

               Styrelsesrådet har derfor besluttet på ny at gøre omsættelige gældsinstrumenter, som er udstedt eller fuldt ud garanteret af Den Hellenske Republik, belånbare som sikkerhed i forbindelse med Eurosystemets pengepolitiske operationer, under forbehold af at der anvendes særlige haircuts for disse instrumenter, som adskiller sig fra de haircuts, der fremgår af afsnit 6.4.2 i bilag I til retningslinje ECB/2011/14.

               (7)

               Denne ekstraordinære foranstaltning gælder midlertidigt, indtil Styrelsesrådet vurderer, at den normale anvendelse af Eurosystemets belånbarhedskriterier og rammer for risikostyring i forbindelse med de pengepolitiske operationer kan indføres på ny —

         VEDTAGET DENNE AFGØRELSE:
   Artikel 1
   Suspension af visse bestemmelser i retningslinje ECB/2011/14 og belånbarheden af omsættelige gældsinstrumenter, som er udstedt eller fuldt ud garanteret af Den Hellenske Republik
   1.   Eurosystemets mindstekrav til grænseværdier for kreditkvalitet, som fremgår af Eurosystemets rammer for kreditvurdering af visse omsættelige aktiver i afsnit 6.3.2 i bilag I til retningslinje ECB/2011/14, suspenderes for omsættelige gældsinstrumenter, som er udstedt eller fuldt ud garanteret af Den Hellenske Republik.
   2.   Omsættelige gældsinstrumenter, som er udstedt eller fuldt ud garanteret af Den Hellenske Republik, udgør belånbar sikkerhed i forbindelse med Eurosystemets pengepolitiske operationer under forbehold af, at der anvendes de særlige haircuts, der fremgår af bilaget til denne afgørelse.
   3.   I tilfælde af uoverensstemmelse mellem denne afgørelse og retningslinje ECB/2011/14 har denne afgørelse forrang.
   Artikel 2
   Ikrafttrædelse
   Denne afgørelse træder i kraft den 21. december 2012.

      Udfærdiget i Frankfurt am Main, den 19. december 2012.

         Mario DRAGHI

            Formand for ECB

      (1)  EUT L 331 af 14.12.2011, s. 1.

      (2)  EUT L 77 af 16.3.2012, s. 19.

      (3)  EUT L 199 af 26.7.2012, s. 26.

      BILAG

         Oversigt over haircuts for omsættelige gældsinstrumenter, som er udstedt eller fuldt ud garanteret af Den Hellenske Republik

                     Græske statsobligationer (GGB'er)

                     Løbetidskurv

                     Haircuts for gældsinstrumenter med fast kuponrente og variable kuponrente

                     Haircuts for gældsinstrumenter med nulkuponrente

                     0-1

                  15,0

                  15,0

                     1-3

                  33,0

                  35,5

                     3-5

                  45,0

                  48,5

                     5-7

                  54,0

                  58,5

                     7-10

                  56,0

                  62,0

                     > 10

                  57,0

                  71,0

                     Statsgaranterede bankobligationer (GGBB'er) og statsgaranterede ikke-finansielle erhvervsobligationer

                     Løbetidskurv

                     Haircuts for gældsinstrumenter med fast kuponrente og variable kuponrente

                     Haircuts for gældsinstrumenter med nulkuponrente

                     0-1

                  23,0

                  23,0

                     1-3

                  42,5

                  45,0

                     3-5

                  55,5

                  59,0

                     5-7

                  64,5

                  69,5

                     7-10

                  67,0

                  72,5

                     > 10

                  67,5

                  81,0


title: 2005/112/EF: Rådets afgørelse af 31. januar 2005 om beskikkelse af en spansk suppleant til Regionsudvalget

text:
               9.2.2005

               DA

               Den Europæiske Unions Tidende

               L 36/6

      RÅDETS AFGØRELSE

   af 31. januar 2005
   om beskikkelse af en spansk suppleant til Regionsudvalget
   (2005/112/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 263,
   under henvisning til indstillingen fra Spaniens regering, og
   ud fra følgende betragtninger:

               (1)

               Rådet traf den 22. januar 2002 afgørelse 2002/60/EF (1) om beskikkelse af medlemmerne af og suppleanterne til Regionsudvalget.

               (2)

               Der er blevet en plads ledig som suppleant til Regionsudvalget, efter at Carlos Javier FERNÁNDEZ CARRIEDO er trådt tilbage, hvilket Rådet blev underrettet om den 29. november 2004 —

         TRUFFET FØLGENDE AFGØRELSE:
   Eneste artikel
   Tomás VILLANUEVA RODRÍGUEZ, økonomi- og beskæftigelsesminister i den selvstyrende region Castilla y León, udnævnes som suppleant til Regionsudvalget som efterfølger for Carlos Javier FERNÁNDEZ CARRIEDO for den resterende del af mandatperioden, dvs. indtil den 25. januar 2006.

      Udfærdiget i Bruxelles, den 31. januar 2005.

            På Rådets vegne

         J. ASSELBORN

            Formand

      (1)  EFT L 24 af 26.1.2002, s. 38.


               12.8.2016

               DA

               Den Europæiske Unions Tidende

               C 294/39

         P8_TA(2014)0073
   Valg af ombudsmanden
   Europa-Parlamentets afgørelse af 16. december 2014 om valg af Den Europæiske Ombudsmand (2014/2092(INS))
   (2016/C 294/10)

      Europa-Parlamentet,

               —

               der henviser til traktaten om Den Europæiske Unions funktionsmåde, særlig artikel 24 og artikel 228,

               —

               der henviser til traktaten om oprettelse af Det Europæiske Atomenergifællesskab, særlig artikel 106a,

               —

               der henviser til sin afgørelse 94/262/EKSF, EF, Euratom af 9. marts 1994 vedrørende Ombudsmandens statut og de almindelige betingelser for udøvelsen af hans hverv (1),

               —

               der henviser til forretningsordenens artikel 219,

               —

               der henviser til indkaldelsen af ansøgninger (2),

               —

               der henviser til afstemningen under mødet den 16. december 2014,

               1.

               vælger Emily O'REILLY til at udøve hvervet som europæisk ombudsmand indtil udløbet af valgperioden;

               2.

               anmoder Emily O'REILLY om at aflægge ed ved Domstolen;

               3.

               pålægger sin formand at sørge for, at den vedlagte afgørelse offentliggøres i Den Europæiske Unions Tidende,

               4.

               pålægger sin formand at sende denne afgørelse til Rådet, Kommissionen og Domstolen.

      (1)  EFT L 113 af 4.5.1994, s. 15.

      (2)  EUT C 293 af 2.9.2014, s. 13.

      BILAG
      EUROPA-PARLAMENTETS AFGØRELSE
      af 16. december 2014
      om valg af Den Europæiske Ombudsmand

         (Teksten i bilaget gengives ikke her, eftersom det svarer til den endelige retsakt, afgørelse 2014/949/EU, Euratom).